Diari Oficial de la Generalitat Valenciana


Sumari del DOGV 8177, del 24-11-2017 (2017/10606)

ACORD de 17 de novembre de 2017, del Consell, pel qual s'autoritza una transferència de crèdit en el pressupost de la Conselleria d'Habitatge, Obres Públiques i Vertebració del Territori, del capítol 2 al capítol 8, en el programa 513.30, Planificació, transport i logística, per a la inclusió, a càrrec d'aquest, d'un projecte financer que done cobertura a la concessió d'un préstec a la societat Alta Velocitat Alacant. Node de Transport, SA (AVANT), per import de 150.768,50 euros. Expedient 08.006/17-124.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8177

Data del DOGV
:   24-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10852


Data del document
:   17-11-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 17 de novembre de 2017, del Consell, pel qual s'autoritza una transferència de crèdit en el pressupost de la Conselleria d'Habitatge, Obres Públiques i Vertebració del Territori, del capítol 2 al capítol 8, en el programa 513.30, Planificació, transport i logística, per a la inclusió, a càrrec d'aquest, d'un projecte financer que done cobertura a la concessió d'un préstec a la societat Alta Velocitat Alacant. Node de Transport, SA (AVANT), per import de 150.768,50 euros. Expedient 08.006/17-124. [2017/10963]  
La Generalitat participa amb un 25 % en el capital social de la mercantil Alta Velocitat Alacant. Node de Transport, SA (AVANT), que es va constituir en 2003 per a la remodelació de la xarxa arterial ferroviària de la ciutat d'Alacant, com a conseqüència de l'arribada de l'alta velocitat, que està participada, alhora, pel Grup Fomento (ADIF, ADIF AV i RENFE Operadora) amb un 50 % i per l'Ajuntament d'Alacant amb 25 % restant.  
En el Consell d'Administració d'aquesta empresa realitzat el 20 de juliol, es va analitzar la seua carència de recursos econòmics per a fer front a les despeses operatives i a les seues obligacions de pagament. En haver mostrat els socis la seua voluntat de continuar en la societat i arribar a una solució, es va decidir estudiar un pla de viabilitat i un nou marc de compromisos, entenent que cal dotar de liquiditat AVANT, amb l'aportació, mitjançant la concessió d'un préstec participatiu a la societat, per import de 603.074 euros, de forma mancomunada en funció del respectiu percentatge de participació en el capital social. Per tant, l'import que correspon a la Generalitat és de 150.768,50 euros.  
  
Per a donar cobertura pressupostària a la concessió de l'esmentat préstec, la Conselleria d'Habitatge, Obres Públiques i Vertebració del Territori, ha plantejat una transferència de crèdits per a destinar disponibilitats existents en el capítol 2 del programa 513.30, Planificació, transport i logística, a incrementar en aquest el capítol 8, «Actius financers», per a la inclusió d'un projecte financer PT059000, Préstec a l'empresa pública AVANT. Finançament de despeses operatives.  
A aquest efecte, i en virtut del que disposa l'article 23.f de la Llei 14/2016, de 30 de desembre, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 17 de novembre de 2017,  
  
  
  
ACORDA  
  
Primer  
Autoritzar una minoració de crèdit en l'aplicació 03.17.10.165.92.6 per import de 150.768,50 euros.  
  
Segon  
Autoritzar un augment de crèdit en l'aplicació 60.31.91.506.11.8 per import de 150.768,50 euros, que es destinen a la inclusió del projecte financer PT059000, Préstec a l'empresa pública AVANT. Finançament de despeses operatives, que es dota amb aqueix mateix import.  
  
València, 17 de novembre de 2017  
  
La consellera secretària,  
MÓNICA OLTRA JARQUE